ak:Fresh | Fresh Namibie | Aandkerk - Hoe lyk jou Goddelike gesag?
Hoe lyk jou Goddelike gesag?
Lees die volgende stuk teks uit Efesiërs 4:1-24
Wat staan vir jou uit in hierdie teks gedeelte as jy dink aan die manier hoe die brief van Efesiërs gebruik is as 'n omsendbrief wat gestuur is na verskeie geloofsgemeentskappe om hulle te herinner dat hulle lewens wandel in lyn met God se woord moet wees?
Hierdie teks herinner mens aan die volgende stuk teks -
Wat staan vir jou uit in hierdie teks in Lukas 9?
Om 'n gelowige te wees behels om Jesus te volg met die mond en daad-
Wat is die effek van 'n volgenskap wat net getuig van die mond, maar nie bevestig word met die daad?
Lees weer die volgende verse in Efesiërs 4 en vra jouself hoe lyk jou mond en daad aksies in terme van elke vers?
Na afloop van jou persoonlike evaluasie - wat is daar in jou lewe wat moet dood gaan sodat jou mond en daad aksies dieselfde bely?
Lees saam die laaste gedeelte van die berg prediking-
Wat vir my uitstaan van die berg prediking - Jesus gee sy "modus operandi" hierdie is die praktiese riglyne vir die mond en daad aksies van 'n gelowige en Jesus sluit dit af met die illustrasie van die twee huise...
Wanneer ek en jy ons huise bou op die rots met mond en daad kom dit neer op iemand wat met geestelike gesag leef-
Lees weer die laaste twee verse van Matteus 7
In die griekse taal is "ex-oo-see-ah" die woord wat gebruik word vir gesag, wat gee vir mense in jou lewe gesag?
Geestelike gesag kom neer op woorde wat bevestig word met dade.
Wat behels geestelike gesag vir jou?
Lees weer die volgende verse in Efesiërs 4 wat is daar in jou lewe wat jy die dade sal moet verander of kweek om te pas by jou woorde?
Hierdie teks gedeelte eggo die berg rede in Matteus 5-7, dade en woorde wat in lyn is gee geestelike gesag.
Hoe lyk jou dade en woorde?
Daar is 'n ware storie wat vertel van 'n dorp wat by 'n dorp vergadering saam besluit het om nie 'n sekere groep mense te akkomodeur in die dorp. Hulle het gestem hieroor en na afloop van die stem, het daar 'n kort ou tannie na vore gekom en vir die voorsitter gevra of hulle bereid sal wees om weer te stem.
Die hele dorp het soos een man hulle stem verander. Die vrou wat vorentoe geloop het en gevra het om weer te stem was niemand anders as moeder Theresa.
Wanneer jou geestelike dade en jou geestelike woorde in lyn is- gee dit vir jou Goddelike "ex-oo-see-ah"
Mag jy die week weer kyk na die dinge in jou lewe wat moet dood gaan sodat jou lewe kan spreek van Goddelike gesag-